section_heading: Opis dobra
paragraph_text: Vrijeme nastanka je od 8. do 9. stoljeća. Prigodom proširivanja mjesnog groblja u Bajagiću, na položaju Banova draga, nedaleko župne crkve sv. Nikole Putnika slučajno su otkriveni ranosrednjovjekovni grobovi. Položaj nije arheološki istražen. U grobovima su pronađeni različiti prilozi: keramičke posude, strelice, ostruge, noževi, koplja i srpovi. S obzirom na nalaze s velikom se vjerojatnošću može pretpostaviti da je riječ o grobovima s poganskim načinom pokapanja.